L'Espai Baladre acollirà del 24 al 27 de febrer el XVII congrés Federación de las Asambleas De Dios de España
23 febrer 2022

## L'Espai Baladre acollirà del 24 al 27 de febrer el XVII congrés Federación de las Asambleas De Dios de España23 febrer 2022Última actualització: 23 febrer 2022

![](../gestion/img/51f899a905c23f74e846f31ef95fa123a7b8544ccf975283e534d6505efabd7d.jpg)  
  

Un any més, la Federación de las Asambleas De Dios de España ha escollit la platja de Gandia com a lloc per celebrar el congrés anual. D'aquesta manera, del 24 al 27 de febrer, l'Espai Baladre esdevindrà la seu d'aquesta trobada que també serà emesa en streaming atesa l'alta demanda de participació que ha tingut.

  
Sota el lema "Fes-ho de nou" més de 900 persones provinents de tot Espanya es donaran cita a la platja amb el corresponent impacte econòmic que tindrà, ja que tots els participants s'allotjaran a hotels de la platja. Cal destacar que quatre d'aquests establiments estaran aquests quatre dies amb el 100% d'ocupació.  
  
El regidor delegat de Turisme, **Vicent Mascarell** va voler agrair als organitzadors que "_una vegada més hagen triat la nostra ciutat i més concretament la nostra platja per celebrar aquest esdeveniment_" i ha destacat la feina que es realitza diàriament des del departament de turisme per aconseguir que aquest tipus d'operatives siguen cada vegada més freqüents a la nostra ciutat.  
"_Tenim marcat el camí i continuarem treballant en aquesta línia. La platja cada vegada compta amb més inversions que l'estan convertint no només com la més segura del Mediterrani sinó en una destinació per gaudir de tota mena d'experiències_" va finalitzar.